Ali MacGraw

Elizabeth Alice MacGraw, nada en Pound Ridge, Nova York, o 1 de abril de 1939, é unha actriz estadounidense.

 Traxectoria 
 Primeiros anos 
MacGraw naceu en Pound Ridge, filla dos artistas comerciais Frances (de solteira Klein) e Richard MacGraw. A súa nai, xudía húngara, filla de emigrantes de Budapest, optou por non revelar a súa ascendencia ao pai de Ali; en lugar diso manifestou que ignoraba a súa procedencia. "Creo que papá era intolerante", dixo MacGraw.

A súa nai era considerada unha "pioneira" como artista, que dera clases en París antes de establecerse en Greenwich Village. Os seus pais casaron cando a súa nai tiña case 35 anos: "O meu fermoso pai: unha combinación de Tyrone Power e un misterio, un artista brillante e un cerebro alén dos cerebros". El nacera en Nova Jersey e pasara a súa infancia nun orfanato. Fuxiu ao mar cando tiña dezaseis anos e estudou arte en Múnic. MacGraw engadiu: "Papá estaba asustado e estaba realmente moi enfadado. Nunca perdoou os seus verdadeiros pais por renunciar a el". De adulto, reprimiu constantemente a rabia que tiña contra os seus pais. Ela describiu o seu pai como "violento".

MacGraw asistiu a Rosemary Hall en Greenwich, Connecticut e graduouse no Wellesley College de Wellesley, Massachusetts en 1960.

 Carreira 
A partir de 1960, MacGraw pasou seis anos traballando na revista Harper's Bazaar como axudante de fotógrafa da experta en moda Diana Vreeland. Traballou na revista Vogue como modelo e como estilista de fotografía.

Comezou a súa carreira como actriz en anuncios de televisión, incluíndo un para a cámara Polaroid Swinger. Nun anuncio de International Paper, estaba nunha praia cun bikini feito de Confil e ía nadar baixo a auga para demostrar a súa forza e durabilidade. MacGraw gañou moito recoñecemento con Goodbye, Columbus (1969), o seu primeiro papel protagonista, pero o verdadeiro salto ao estrelato chegou cando protagonizou xunto a Ryan O'Neal Love Story (1970), un auténtico éxito de público nos Estados Unidos, polo que foi candidata ao óscar e ao Globo de Ouro. Posteriormente protagonizou xunto a Steve McQueen The Getaway (1972).

En 1983 protagonizou a miniserie de televisión The Winds of War e en 1985 uniuse á telenovela Dynastyda ABC como Lady Ashley Mitchell, cousa que, admitiu nunha entrevista de 2011, fixo polos cartos.

MacGraw fixo o seu debut en Broadway como a matriarca dunha familia disfuncional na obra Festen.

 Vida persoal 
Mentres estaba na universidade, MacGraw coñeceu o canadense alemán Robert "Robin" Martin Hoen, un banqueiro educado en Harvard, e a parella casou o 29 de outubro de 1960. Divorciáronse en xullo de 1962. Hoen morreu o 13 de setembro de 2016.

Despois do seu primeiro divorcio, MacGraw tivo unha serie de relacións e un aborto; o procedemento aínda era ilegal naquel momento. En 1979, a nai de MacGraw, que tiña 38 anos cando a deu a luz, revelou que ela mesma se sometera a un aborto propio a principios dos anos 20.

O 24 de outubro de 1969, MacGraw casou co produtor de cine Robert Evans. O seu fillo, Josh Evans, é actor, director, produtor e guionista. Separáronse en 1972 despois de que ela se relacionase con Steve McQueen na rodaxe de The Getaway. O divorcio de MacGraw de Evans finalizou o 7 de xuño de 1973 e o 12 de xullo casou con McQueen en Cheyenne, Wyoming. Divorciáronse en agosto de 1978.Windeler, Robert (24 de xullo de 1978). "Ali's Back!". People.

Na súa autobiografía, Moving Pictures, MacGraw revelou as súas loitas contra o alcohol e a adicción ao sexo. Foi tratada polo primeiro no Betty Ford Center.

 Filmografía 
 Ano Título Personaxe1968A Lovely Way to DieMelody1969Goodbye, ColumbusBrenda Patimkin1970Love StoryJennifer Cavilleri1972The GetawayCarol McCoy1978ConvoyMelissa1979PlayersNicole Boucher1980Just Tell Me What You WantBones Burton1985Murder EliteDiane Baker1994Natural CausesFran Jakes1997GlamLynn Travers1999Get BruceEla mesma

 Notas 

 Véxase tamén 
 Ligazóns externas 

 Artists Direct biography 
 Entrevista en People, 14 de febreiro de 1983 

Categoría:Nados no condado de Westchester, Nova York
Categoría:Nados en 1930
Categoría:Actores do estado de Nova York
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de televisión dos Estados Unidos de América